התעשייה האוירית לישראל בע_מ מהאמור לעיל עולה, כי הסכם שירותי הייעוץ, שהעניק לחברה ה', בין היתר, "דמי הצלחה" בסך 750,000 דולר, נחתם בתע"א כחמישה חודשים וחצי לפחות לאחר תחילת העסקתה של חברה ה' כיועצת בתע"א19 , וכחודש לאחר שהתקיים התנאי, שבגינה קיבלה את "דמי ההצלחה" האמורים. יצוין בהקשר זה, כי גם הגורמים הרלוונטיים בהנהלת התע"א אישרו את ההתקשרות עם חברה ה' בפברואר 2013 , כחמישה חודשים לאחר שחברה ה' החלה את פעילותה בתע"א, וכשבועיים לאחר שהתקיים התנאי שזיכה את חברה ה' ב"דמי ההצלחה". משרד מבקר המדינה מעיר, כי העסקת חברת ייעוץ ואסטרטגיה ללא אישור הגורמים הרלוונטיים בהנהלת התע"א וללא הסכם ייעוץ תקף איתה, נעשתה שלא על פי כללי מינהל תקין. משרד מבקר המדינה מעיר, כי העסקת חברה ה' במשך כחמישה חודשים ללא חתימה על הסכם התקשרות איתה, אינה תקינה, וחשפה את התע"א לסיכונים שההסכם נועד למנוע. אשר לגורמים הרלוונטיים, הם אישרו את ההתקשרות עם החברה, וזאת אכן בדיעבד. בביקורת עלה, כי בארבעה הסכמי ייעוץ שחתמה התע"א עם שני יועצים בכירים ביותר בשנים 2012 -2008 בהיקף כספי של כ-1.9 מיליון ש"ח, הם לא נדרשו לדווח על פעילותם. במסמכי התע"א לא נמצאו אמות מידה הקובעות באילו נסיבות נדרשת התע"א לציין בהסכמי ההעסקה את חובת יועצי השיווק לדווח על פעילותם, ובאילו לא. תיעוד מפורט של פעילות היועצים הכרחי לצורך בחינת תוצרי עבודתם על ידי הגורמים האחראים עליהם בתע"א ולצורך הערכת תרומתם לחברה, לרבות לקראת ההחלטה בנוגע להמשך הע סקתם בחברה; ללא תיעוד נפגמת יכולת המעקב והבקרה של התע"א על פעילותם. הדבר נדרש נוכח חשיבות המידע לתע"א ונוכח הצורך בשמירה על הזיכרון הארגוני שבהקשר זה, וכדי לאפשר שקיפות ובקרה בנוגע לפעילות היועצים. לדעת משרד מבקר המדינה, נוכח זאת, ובהתחשב בכך שמדובר ביועצי ם ייחודיים, המקבלים שכר ייעוץ של מאות אלפי ש"ח בשנה, על התע"א לפעול להכללת חובת דיווח מפורט על פעילות היועצים בכל הסכמי ההתקשרות אתם. משרד מבקר המדינה מעיר, כי חתימה על הסכמי ההעסקה רק לאחר תחילת עבודת היועצים כמתואר לעיל, חושפת את התע"א לסיכונים הנוגעים לקיום יחסי עבודה בינה לבין היועצים, וכן לסיכונים נוספים, כגון אפשרות של זליגת מידע מהתע"א על ידי היועצים לגורמים חיצוניים. מדובר בהתנהלות שאינה תואמת את כללי המינהל התקין. נוכח הליקויים שלעיל, הנוגעים למועדי החתימה על הסכמי ההעסקה, מעיר משרד מבקר המדינה, כי על התע"א להקפיד הקפדה יתרה על חתימה על הסכמי ההתקשרות עם יועצים לפני תחילת העסקתם. בהסכם מיוני 2009 עם חברה ב' סיכמה התע"א על תשלום "דמי הצלחה" לחברה כסכום קבוע. כתוצאה מכך נוצר מצב, שסכום "דמי ההצלחה" שישולם לחברה ב' אינו תלוי בהישג שיושג עבור התע"א. בפועל, שילמה התע"א לחברה ב' "דמי הצלחה" בשיעור העולה משמעותית, פי שניים ויותר, על השיעור אותו הציגה לגורמים הרלוונטיים בהנהלה ולמשרד הביטחון; זאת בלי שהוצגו למשרד הביטחון נתונים מעודכנים ובלי שהם אושרו על ידי הגורמים הרלוונטיים בתע"א. לדעת משרד מבקר המדינה, יש לראות בחומרה את תשלום התע"א של "דמי הצלחה" לחברה ב' בשיעור החורג משמעותית מהשיעור שהוצג למשרד הביטחון וללא אישור של הגורמים הרלוונטיים בתע"א. בהקשר זה יצוין, כי בביקורת לא נמצאו סימוכין לכך שגורמים בתע"א הממונים על היועצים, וכן גורמים האחראים לאישור החשבונית, יזמו ופנו ליועצים בדרישה לקבל את דוחות הפעילות, שהיועצים היו אמורים להגיש כמתחייב על פי הסכמי הייעוץ. הגשת דוחות פעילות תקופתיים אמורה לאפשר לתע"א לקיים פיקוח ובקרה אחר פעילותם של יועצי השיווק והאסטרטגיה, ולוודא את תפוקתם. משרד מבקר המדינה מעיר, כי ללא הדיווחים אין באפשרות התע"א לעשות זאת כהלכה. יתר על כן, הדבר אף נדרש לצורכי שקיפות, וכדי לבחון אם פעילות היועצים תואמת את המצופה מהם, ואת השכר המשולם להם. נוכח זאת, לדעת משרד מבקר המדינה, על הנהלת התע"א לוודא שהיועצים מגישים דוחות פעילות מפורטים מדי חודש בחודשו, ולהתנות את התשלומים בהגשת הדוחות, כפי שנקבע בהסכמי ההתקשרות עמם. משרד מבקר המדינה מעיר, כי במצב שבו התע"א לא קבעה אמות מידה לעניין קביעת גובה שכר ייעוץ המשולם ליועצים, נקבע שכרם בהתאם לשיקול דעתם של גורמים בתע"א, במסגרת משא ומתן שהם מנהלים עם היועצים. ראוי אפוא, שהתע"א תבחן את סוגיית קביעת גובה שכר הייעוץ, ותקבע קווים מנחים ואמות מידה בעניין. כן ראוי, כי רשות החברות תיתן גם היא את דעתה בעניין. בביקורת עלה, כי בתקופה האמורה, ב -23 התקשרויות שנבדקו , להארכת תקופת הייעוץ עם 12 יועצי שיווק ואסטרטגיה, המשיכה התע"א להעסיק את היועצים לפני שחתמה איתם על הסכמי ההארכה. ההסכמים בהתקשרויות אלו נחתמו בדיעבד. משרד מבקר המדינה מעיר, כי בדומה לאי-חתימה במועד על הסכמי התקשרות עם היועצים כמפורט לעיל, גם אי-חתימה במועד על הסכמי הארכת תוקפם של ההסכמים הקיימים חושפת את התע"א למגוון של סיכונים, לרבות אלה הנוגעים לקיום יחסי עבודה בין החברה לבין היועצים. בביקורת עלה, כי לפחות ב-10 התקשרויות שנבדקו מהשנים 2013 -2008 עם חמישה מיועצי שיווק ואסטרטגיה, לא צוינו על גבי הסכמי הייעוץ התאריכים שבהם נחתמו. משרד מבקר המדינה מעיר, כי במצב זה לא ניתן לדעת אם הסכמים אלה נחתמו כנדרש, לפני תחילת העסקת היועצים בתע"א, או בדיעבד. מדובר בהתנהלות שאינה תואמת את כללי המינהל התקין. התעשייה האווירית לישראל בע"מ(התע"א) היא חברה ממשלתית המחויבת .להקפיד על נורמות של מינהל תקין, תחרותיות ושוויוניות. הדברים נכונים, .בין היתר, לניהול כוח האדם, ובמיוחד בכל הקשור להליכי בחירה והתקשרות .תקינים עם יועצים, שהם כוח אדם ייעודי חיצוני ויקר, המועסק על פי צורכי .החברה. על אף זאת הועלו בדוח ביקורת זה ליקויים, חלקם חמורים, בתהליכי .הבחירה וההתקשרות של התע"א עם יועצי שיווק ואסטרטגיה, לרבות .ההתקשרויות שלא בהתאם למתחייב על פי חוק חובת המכרזים , התשנ"ב - .1992, ,ועל פי תקנות חובת המכרזים. בניגוד לחוק חובת המכרזים ולתקנות .התע"א לא קיימה מכרזים לבחירת היועצים, או לחלופין, לא קיבלה פטור .ממכרזים כנדרש, ולא הקפידה על ניהול התקשרויות תחרותי ושוויוני. גם .העסקת היועצים בחברה הייתה במקרים רבים לקויה, ללא הקפדה נדרשת על .בחינת פעילות היועצים ועל תרומתם לחברה. מדובר בהתנהלות בלתי תקינה, .שאין לקבלה. משרד מבקר המדינה מעיר, כי חתימתם של הסמנכ"ל לכספים והסמנכ"ל לשיווק על ההסכם עם חברה ב', על דעת הגורמים הרלוונטיים, אינן מהוות תחליף לכינוס הוועדה הרלוונטית, לצורך דיון מ מצה בהיבטים ובמשמעויות של אישור תשלום בסכום משמעותי של מיליוני ש"ח, על פי אמות המידה לעניין זה, לרבות תיעוד ההחלטה שהתקבלה והנימוקים לה. זאת, בין היתר, לצורך שקיפות, נראות ואפשרות של קיום בקרה על התהליך שהתקיים. מעבר לאמור לעיל מעיר משרד מבקר המדינה, כי בתע"א אין מסמכים המתייחסים לפעולות שנקט יועץ ב', ובאיזה אופן תרמו פעולות אלו לתע"א. היעדר תיעוד בעניין זה אינו הולם את עיקרון השקיפות, ופוגע בבקרה על פעילות התע"א בנושא. משרד מבקר המדינה מעיר, כי על התע"א היה להקפיד לקבל דוחות פעילות מפורטים מהיועצים, המאפשרים לקבל תמונה ברורה של הפעילות שעשו, לרבות תיעוד של פגישות ושיחות חשובות שקיימו בעניינים מהותיים הנוגעים לפעילותם. הדבר נדרש כדי לאפשר שקיפות ובקרה אודות פעילותם של היועצים, שקיבלו תשלומים בגובה מאות אלפי ש"ח בגין שירותיהם, ונוכח חשיבות הידע והזיכרון הארגוני לתע"א. כמו כן, ראוי שהתע"א תעגן את חובת הדיווח על פי מתכונת זו בנהליה. בביקורת עלה, כי במרבית ההתקשרויות עם יועצי שיווק ואסטרטגיה בשנים 2013 -2010 , לא נמצאו בתע"א מסמכים בנוגע לידע, למומחיות או לכישורים מיוחדים של המועמדים למינוי, המצדיקים את התאמתם לתפקיד. יצוין בהקשר זה, כי בשנים אלה פניות היוזמים להעסקת היועצים בתע"א לסמנכ"ל לשיווק לאישור מועמדים, לא כללו פירוט של השיקולים והנסיבות המצדיקים מינוי יועץ מסוים לתחום מסוים. עוד יצוין, כי לא נמצא כלל, שהגורמים בתע"א הנוגעים לייזום ולאישור העסקת היועצים העלו הצעות ליותר ממועמד אחד למינוי, מתוך מגמה לטייב את תהליך בחירת היועצים, ולאפשר התקשרות עם המתאים ביותר. יודגש, כי בכל ההתקשרויות של התע"א עם יועצי שיווק ואסטרטגיה בשנים 2013 - 2010 , שנבדקו בביקורת, לא ציינו הגורמים שיזמו את העסקת יועצי השיווק והאסטרטגיה, בטפסים שהגיש ו לאישור הסמנכ"ל לשיווק או במסמכים .אחרים, כי שקלו לפנות, או שפנו לקבלת הצעות מיועצים נוספים, או לחלופין, .הנימוקים להיעדר פניות כאלה. בכך היה כדי לגרום למתן עדיפות ולהתקשרות .עם יועצים מסוימים, שהתע"א הייתה מעוניינת בשירותם, על פני יועצים .פוטנציאליים אחרים. באופן זה קיים חשש, כי התע"א פגעה בעקרונות .השוויון וההוגנות בין מתחרים פוטנציאליים. .נוכח האמור לעיל מעיר משרד מבקר המדינה, כי כתוצאה מהתהליך הלא תקין דלעיל, לא ניתן לוודא אם יועצי השיווק והאסטרטגיה שעימם התקשרה התע"א, הם בעלי הידע והכישורים המיטביים, המתאי מים ביותר לצורכי החברה. במצב זה, תהליך מינוי יועצי השיווק והאסטרטגיה בתע"א בשנים 2013 -2010 היה פגום ונָגַד כללי מינהל תקין. על התע"א לבחון את תהליך הבחירה של יועצי השיווק והאסטרטגיה בחברה בדגש על ההיבטים שהועלו לעיל, ולפעול על פי המתחייב בחוק חובת המכרזים ובתקנות, וכמתחייב על פי כללי מינהל תקין, תוך עדכון נהליה בהתאם. אשר לתיעוד אופן בחירת יועצי שיווק ואסטרטגיה, מעיר משרד מבקר המדינה, כי סדרי מינהל תקין מחייבים לתעד את הדיונים ואת ההחלטות שהתקבלו בעניין העסקת היועצים, לרבות השיקולים לקבלתן, ולתעד את השיקולים הנוגעים להתקשרות עימם. הדבר מצופה ככלל, ונדרש בפרט נוכח סכומי הכסף הגבוהים שהתע"א משלמת ליועצים. משרד מבקר המדינה העלה, כי על אף הנחייתו האמורה מפברואר 2009 של מנהל רשות החברות להעלות את נושא היועצים בדירקטוריון התע"א בתוך 90 יום, יו"ר הדירקטוריון דאז, מר י ' שמיר, לא עשה כן בפרק הזמן שנקבע12 , דהיינו עד סוף חודש מאי 2009 . בדיון הדירקטוריון ביולי 2009 נידונו חוזרי רשות החברות בנושאים אחרים, ללא שהתקיים דיון בנושא יועצים. בפברואר 2010 , רק כשנה לאחר שהתע"א קיבלה את פנייתו של מנהל רשות החברות, התקיים בדירקטוריון דיון בנושא היועצים. בביקורת עלה, כי בדיון זה לא הציגה הנהלת התע"א לדירקטוריון את הנתונים שנדרשה להצ יג בהתאם לפניית רשות החברות. נתונים אלה גם לא הוצגו בדיוני הדירקטוריון שהתקיימו בשנים 2013 -2010 .)(ראו פירוט בהמשך עוד העלה משרד מבקר המדינה, כי הדירקטוריון לא דן בעדכון הנוהל בנושא קניית שירותי יועצים, שאישר מנכ"ל התע"א, מר י' וייס, בינואר 2014 . עד מועד סיום הביקורת, לא הועבר לרשות החברות עותק של נוהל זה, או כל נוהל אחר בעניין יועצים, בניגוד להנחייתו דלעיל של מנהל רשות החברות. אשר לפעילות רשות החברות מעיר משרד מבקר המדינה, כי היא לא וידאה שההנחיות ששלחה לתע"א במאי 2007 ובפברואר 2009 ,אכן מולאו ושהתע"א אכן קבעה נוהל להעסקת יועצים על דעת דירקטוריון החברה, בהתאם לאמור בחוזריה. לדעת משרד מבקר המדינה, מדובר בפגם בפעילות עוד עלה בביקורת, כי פרט לחברה מסוימת, התע"א אינה מתעדת ואינה מרכזת נתונים בנוגע להעסקת יועצי שיווק ואסטרטגיה לכלל חטיבות החברה, ובכלל זה: הגופים בתע"א שקיבלו ייעוץ, תקופות העסקת היועצים, שעות עבודה שהשקיעו, סכומי כסף ששולמו להם והערכות שביעות רצון של גופי התע"א מעבודתם. בהיעדר מסד נתונים כאמור, אין להנהלת התע"א תמונה כוללת של התקשרויות החברה עם היועצים השונים, בין היתר לצורך בחינת מגמות, איתור חולשות, הצפת צרכים וייזום צעדי התייעלות. נוכח זאת, ראוי שהנהלת התע"א תיזום בניית מסד נתונים כזה. משרד מבקר המדינה מעיר, כי בהעסקת יועצי שיווק ואסטרטגיה למשך תקופות ארוכות, יש כדי להביא למעורבות שלהם בפעילות התע"א, החורגת מפעילות ייעוץ גרידא, ואף ליצור בסופו של דבר אפשרות לקיום יחסי עבודה בינם לבין החברה. נוכח זאת, על התע"א לבחון את התועלות שבהעסקת יועצים למשך תקופות חריגות, אל מול פוטנציאל הנזק לחברה ממצב זה. ממסמכי התע"א עולה, כי במהלך 2007 היא פנתה פעמיים לרשות החברות בבקשות לקבל ארכה להגשת נוהל העסקת מומחים ויועצ ים10 , עד סוף שנת 2007 . בביקורת לא נמצא כי רשות החברות השיבה לפניות התע"א, וכי התע"א מצדה הציפה בפניה את הנושא פעם נוספת, על מנת לקבל תשובה. בביקורת עלה, כי על אף הנחיות רשות החברות דלעיל, התע"א לא קבעה נוהל מעודכן בעניין היועצים, המתייחס למכלול הנושאים שהעלתה רשות החברות. עוד עלה, כי התע"א לא העבירה לרשות דיווח לגבי יישום החוזר, וממילא גם לא שלחה לרשות פירוט של היועצים המועסקים, משך העסקתם והשכר שנקבע להם, כפי שנדרשה לעשות. בביקורת לא נמצא, כי רשות החברות מצדה פנתה לתע"א, ודרשה זאת על פי הנחיותיה. רשות החברות, שהיה בו כדי לאפשר לתע"א להמשיך ולפעול בעניין היועצים בצורה לא תקינה, באופן שאינו תואם את הנחיות הרשות. משרד מבקר המדינה מעיר, כי בתהליך בחירת יועצי שיווק ואסטרטגיה שקיימה התע"א בפועל, ובבחירתם של יועצים אלה ללא מכרז או ללא אישור פטור ממכרז, וללא נימוקים, לא עמדה החברה בהוראות חוק חובת המכרזים ובתקנות. נוכח האמור לעיל, על התע"א לאשר בהקדם את נהליה הנוגעים לבחירת יועצים בהתאם לקבוע בחוק חובת המכרזים ובתקנות, ולהביא בפני ועדת מכרזים את נושא מינוי יועצי השיווק והאסטרטגיה או כדי לבקש פטור מקיום מכרז, בהתאם לסעיפי הפטור המפורטים בתקנות. משרד מבקר המדינה מעיר, כי הנהלת התע"א לא דיווחה בשנים 2010 ו- 2011 לדירקטוריון ולוועדותיו בנושא העסקת יועצי שיווק ואסטרטגיה15 . יתר על כן, שלא בהתאם להחלטת הדירקטוריון מאוקטובר 2007 , הנהלת התע"א לא העבירה למזכיר החברה בשנים 2013 -2010 רשימה מעודכנת של היועצים, המפרטת את עיסוקם, מקום עבודתם ותעריף העסקתם, לצורך הצגה לחברי ועדות כוח האדם והביקורת; למעט רשימת שמות היועצים שהוצגה בדיון בדירקטוריון בסוף אוגוסט 2012. משרד מבקר המדינה מעיר, כי היעדר דיווח תקופתי, מלא וממצה בשנים 2013 -2010 של הנהלת התע"א לדירקטוריון או לוועדותיו בנושא העסקת יועצי שיווק ואסטרטגיה, אינו תקין. זאת במיוחד נוכח ייחודיותם של יועצים אלה בכל הקשור לכפיפותם הארגונית, תחומי עיסוקם ועלותם הגבוהה לחברה. על הנהלת התע"א לדווח דיווח מלא לדירקטוריון בעניין העסקת יועצי השיווק והאסטרטגיה, במתכונת שהוא קבע. כמו כן, ראוי כי התע"א תעגן בנהליה את החלטת הדירקטוריון, הקובעת את חובת הדיווח ואת מתכונתו. משרד מבקר המדינה העלה, כי בשנים 2013 -2010 (למעט פעם אחת, בסוף אוגוסט 2012 , כאמור לעיל) לא זימנו יושבי ראש הדירקטוריון ישיבות בנושא העסקת יועצי שיווק ואסטרטגיה בתע"א, וממילא הדירקטוריון לא דן בהעסקתם בשנים אלו. בכך לא מילא דירקטוריון התע"א את תפקידו כנדרש בחוק החברות הממשלתיות בעניין חובת מעקב ברציפות אחר הגשמת התכניות והתקציבים של החברה בכל הקשור להעסקת יועצי שיווק ואסטרטגיה, ולא מילא את הנחיות רשות החברות כמפורט לעיל בהקשר ליועצים. לדעת משרד מבקר המדינה, מדובר בליקויים משמעותיים בפיקוח ובבקרה של הדירקטוריון על העסקת יועצי שיווק ואסטרטגיה בתע"א. נוכח הפגמים בפיקוח ובבקרה על העסקת יועצי השיווק והאסטרטגיה בתע"א כמתואר לעיל, מן הראוי, כי הנהלת התע"א תקבע בנהליה את הגורם האחראי להציג בפני הדירקטוריון והוועדות את הדיווחים האמורים, תדירותם ומתכונתם. משרד מבקר המדינה רואה בחיוב את הודעתה של התע"א בדבר הצעדים .שהיא נוקטת לשיפור תהליכי בחירת יועצי שיווק ואסטרטגיה והעסקתם. עם .זאת, נדרשת מערכת בקרה רציפה כדי לוודא את ביצועם. ממצאי דוח זה מעידים על כשלים בפעילות הנהלת התע"א בנושא התקשרות .החברה עם יועצי שיווק ואסטרטגיה, ובפיקוח ובבקרה של הדירקטוריון על .פעילות ההנהלה. כשלים אלה הביאו למצב המתואר לעיל, שבו החברה .התקשרה עם יועצים אלה בצורה לא תקינה, ולא קיימה בקרה מספקת על .פעילותם. יודגש בהקשר זה, כי גם רשות החברות הממשלתיות לא עשתה את .הנדרש ממנה כדי לוודא כי התע"א פועלת בהתאם למתחייב על פי חוק חובת .המכרזים והתקנות, בכל הקשור להתקשרות עם היועצים והבקרה על .פעילותם.
משרד מבקר המדינה מעיר, כי בהתאם לאמור בנהלים, מאחר שהתע"א שילמה לחברה ב' "דמי הצלחה" על פי תנאים מסוימים, נדרשו אישורי הסמנכ"ל לשיווק והגורמים הרלוונטיים של ההנהלה לביצוע התשלום. על אף זאת, תשלום "דמי ההצלחה" לא הובא לאישור הגורמים הרלוונטיים, וממילא הם לא דנו ולא אישרו אותו. במצב זה, שילמה התע"א 4.6 מיליון ש"ח לחברה ב' ללא קבלת כל האישורים המתחייבים וללא בקרה מספקת מצד ההנהלה, דבר שאינו עומד בכללי המינהל התקין.